Muutettu ehdotus neuvoston direktiiviksi terveyttä koskevista vaatimuksista elävien simpukoiden tuotannossa ja saattamisessa markkinoille annetun direktiivin 91/492/ETY liitteen muuttamisesta /* KOM/97/0209 lopull. */



Virallinen lehti nro C 337 , 07/11/1997 s. 0001



Muutettu ehdotus neuvoston direktiiviksi terveyttä koskevista vaatimuksista elävien simpukoiden tuotannossa ja saattamisessa markkinoille annetun direktiivin 91/492/ETY liitteen muuttamisesta (97/C 337/01) (ETA:n kannalta merkityksellinen teksti) KOM(97) 209 lopull. (Komission EY:n perustamissopimuksen 189 a artiklan 2 kohdan nojalla esittämä 12 päivänä toukokuuta 1997) Komissio antoi neuvostolle 18 päivänä lokakuuta 1996 edellä tarkoitetun ehdotuksen. Komission suorittaman uuden tarkastelun seurauksena alkuperäiseen ehdotukseen tehdään seuraavat muutokset: 1. Lisätään neljännen johdanto-osan jälkeen johdanto-osat seuraavasti: "kokemus on osoittanut, että direktiivin 91/492/ETY liitteen II luvun 6 kohdassa säädettyyn simpukkaerien tunnistamiseen tarkoitettuun rekisteröintiasiakirjaan on sisällyttävä tieto alkuperäalueen tilasta ja simpukoille mahdollisesti suoritetuista puhdistus- ja uudelleensijoitustoimenpiteistä, markkinoille saatettujen simpukoiden alkuperä on voitava selvittää; tämän vuoksi rekisteröintiasiakirjassa olevat tiedot olisi voitava liittää kaikkiin markkinoille saatettuihin eriin lähettämön pitämän rekisterin avulla, toimijoiden tai valvontaelinten olisi helpompi ymmärtää millä tahansa kielellä laadittua rekisteröintiasiakirjaa, jos rekisteröintiasiakirjalle olisi vakioitu malli; komission on laadittava tällainen malli," 2. Korvataan liitteen II luvun 6 kohta seuraavasti: "6. Elävien simpukoiden erien tunnistamiseksi on tuotantoalueelta lähettämöön, puhdistamoon, uudelle sijoitusalueelle tai jalostamoon tapahtuvan kuljetuksen aikana jokaisen erän mukana oltava rekisteröintiasiakirja. Sen antaa toimivaltainen viranomainen tuottajan pyynnöstä. Tuottajan on helposti luettavalla ja pysyvällä tavalla täytettävä kunkin erän osalta asiaankuuluvat osat rekisteröintiasiakirjasta, jossa on oltava seuraavat tiedot: - tuottajan tunnistetiedot ja osoite, - pyyntipäivämäärä, - tuotantoalueen sijainti mahdollisimman yksityiskohtaisesti kuvattuna tai numerokoodilla, - tuotantoalueen I luvussa tarkoitettu tila, - simpukkalajit ja -määrät ilmoitettuna mahdollisimman tarkasti, - hyväksyntänumero ja määräpaikka pakkauskääreisiin asettamisen, uuteen paikkaan sijoittamisen, puhdistuksen tai jalostamisen osalta. Tuottaja päivää ja allekirjoittaa rekisteröintiasiakirjan. Rekisteröintiasiakirjat on numeroitava juoksevin numeroin. Toimivaltaisen viranomaisen on pidettävä rekisteriä, josta käyvät ilmi rekisteröintiasiakirjojen numerot sekä eläviä simpukoita keräävien henkilöiden nimet ja tieto siitä, kenelle nämä asiakirjat on annettu. Kukin elävien simpukoiden erää vastaava rekisteröintiasiakirja on varustettava päivämääräleimalla toimitettaessa erää lähettämöön, puhdistamoon, uudelle sijoitusalueelle tai jalostamoon, ja näiden yksikköjen, alueiden tai laitosten hoitajien on säilytettävä se vähintään kolme kuukautta. Jos kuitenkin pyynnin suorittaa sama henkilökunta, joka hoitaa vastaanottavaa lähettämöä, puhdistamoa, uutta sijoitusaluetta tai jalostamoa, rekisteröintiasiakirja voidaan korvata toimivaltaisen viranomaisen antamalla pysyvällä kuljetusluvalla. Komissio laatii rekisteröintiasiakirjan vakioidun mallin 12 artiklassa tarkoitettua menettelyä noudattaen." 3. Korvataan liitteen III luvun 9 kohta seuraavasti: "9. kuljetettaessa eriä uudella sijoituspaikalla tapahtuneen pyynnin jälkeen hyväksyttyyn lähettämöön, puhdistamoon tai jalostamoon erien mukana on oltava rekisteröintiasiakirja, jonka mallin komissio laatii 12 artiklassa tarkoitettua menettelyä noudattaen ja jossa on mainittava tämän liitteen II luvun 6 kohdassa säädettyjen mainintojen lisäksi uuden sijoituspaikan sijainti ja hyväksymisnumero sekä ilmoitus uuteen paikkaan sijoittamisen kestosta." 4. Korvataan liitteen IV luvun I kohdan 13 alakohdan toinen alakohta seuraavasti: "Elävien simpukoiden lähetyseriä lähettämöihin lähettävien puhdistamojen on annettava rekisteröintiasiakirja, jonka mallin komissio laatii 12 artiklassa tarkoitettua menettelyä noudattaen ja jossa on mainittava tämän liitteen II luvun 6 kohdassa säädettyjen mainintojen lisäksi puhdistamon hyväksymisnumero ja osoite sekä ilmoitus puhdistuksen kestosta." 5. Korvataan liitteen IV luvun IV kohdan 4 kohta seuraavasti: "4. Lähettämöjen on säilytettävä seuraavat koetulokset toimivaltaisten viranomaisten saatavilla: - hyväksytyltä tuotantoalueelta tai uudelta sijoitusalueelta peräisin olevista elävistä simpukoista tehtyjen mikrobiologisten tutkimusten tulokset, - lähettämöön toimitettujen elävien simpukoiden määrät, toimituspäivämäärät ja vastaavat rekisteröintiasiakirjat, - lähetyksiä koskevat yksityiskohtaiset tiedot, jotka sisältävät vastaanottajien nimet ja osoitteet, lähetettyjen elävien simpukoiden määrät ja lähetyspäivämäärät sekä vastaava rekisteröintiasiakirjan numero tai vastaavat rekisteröintiasiakirjojen numerot. Nämä tulokset on ryhmiteltävä aikajärjestykseen, ja ne on säilytettävä toimivaltaisen viranomaisen määräämän ajan, mutta vähintään kolme kuukautta."